b'\n_START_ARTICLE_\nVladimir Nikolajevi\xc4\x8d \xc4\x8celomej\n_START_SECTION_\n\xc5\xbdivljenje\n_START_PARAGRAPH_\nRodil se je v Siedlcah (dana\xc5\xa1anja Poljska); kmalu po njegovem rojstvu je dru\xc5\xbeina zaradi prve svetovne vojne pobegnila v Poltavo._NEWLINE_Leta 1932 je vstopil v Kijevski politehni\xc5\xa1ki in\xc5\xa1titut (poznej\xc5\xa1i Kijevski letalski in\xc5\xa1titut), kjer se je odlikoval kot \xc5\xa1tudent. \xc4\x8cez \xc5\xa1tiri leta je izdal prvo knjigo (Vektorska analiza). Leta 1937 je diplomiral in se zaposlil na in\xc5\xa1titutu kot predavatelj; \xc5\xbee \xc4\x8dez dve leti je uspe\xc5\xa1no obranil dizertacijo za kandidata znanosti._NEWLINE_Ob pri\xc4\x8detku druge svetovne vojne je \xc4\x8celomej delal v moskovskem Centralni in\xc5\xa1titut za letalsko-motorsko gradnjo Baranov (TsIAM), kjer je leta 1942 ustvaril prvi sovjetski pulzni reaktivni motor._NEWLINE_19. oktobra 1944 je postal direktor in glavni konstruktor v Tovarni N51, kjer so delali na prvi sovjetski balisti\xc4\x8dni raketi. \xc5\xbde decembra 1944 so testirali prvi izstrelek 10X._NEWLINE_Po uspehu 10X je postal vodja Specialnega konstruktorskega biroja za izdelavo brezpilotnih letal Sovjetske zveze. Leta 1955 je postal glavni konstruktor OKB-52._NEWLINE_Leta 1951 je uspe\xc5\xa1no zagovarjal doktorat znanosti in naslednje leto je postal profesor na moskovski Visoki tehni\xc5\xa1ki \xc5\xa1oli Bauman._NEWLINE_Leta 1962 je postal akademik v mehanskemu oddelku Akademije znanosti ZSSR._NEWLINE_Njegovo raketno znanje je bilo pozneje uporabljeno v tekmi za Luno kot v izdelavi satelitov._NEWLINE_Pokopan je na moskovskem pokopali\xc5\xa1\xc4\x8du Novodevi\xc4\x8di.'